system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Mihail Roller?
assistant
Mihail Roller () a fost un istoric comunist român, de origine evreu. Mihail Roller a fost deputat în Marea Adunare Națională, ales în circumscripția Giulești în sesiunea 1952 -1957. 

Mihail Roller s-a născut la Buhuși, a urmat liceul la Bacău, apoi a studiat la Berlin, Paris și Moscova. În 1948 a fost numit membru titular al Academiei Române în Academia Republicii Populare Române și a deținut un număr de funcții în structurile partidului comunist de guvernământ: director-adjunct al Institutului de Istorie a Partidului, șeful Secției de știință a Comitetului Central (CC) al PCR/PMR. Prin activitatea sa ideologică, Mihail Roller a influențat în mod sensibil istoriografia comunistă. Biografia oficială publicată de Academia Română îl prezintă astfel: Fără a avea studii de specialitate, a semnat manuale de liceu și cursuri universitare. ... A publicat studii și culegeri de documente, folosind munca altora. După moartea lui Stalin în 1953, prestigioși istorici români l-au criticat pe Roller prin acuzații de plagiere și lipsă de profesionalism.

Mihail Roller a condus grupul de istorici care a redactat manualul școlar sovieto-român Istoria României; manual unic pentru clasa a VIII-a secundară, publicat la București, Editura de Stat, 1947. În 1952 a apărut în Editura de Stat Didactică și Pedagogică, Istoria RPR, manual pentru învățămîntul mediu, sub redacția lui Mihail Roller. Aceste manuale au fost formulate conform noțiunilor marxist-leniniste de periodizare și evoluție socială, fiind astfel o modalitate de indoctrinare și de propagandă comunistă a PMR-ului. Roller a pus accentul pe influența predominantă slavă în formarea etnică a românilor.

Una din criticile post-comuniste ale istoriografiei române dirijată ideologic de Roller este că Holocaustul nu a fost suficient menționat.. 
Roller a fost un convins comunist și antisionist. La Plenara C.C. al PMR din 9-13 iunie 1958, Mihail Roller a fost criticat pentru că permisese, la Institutul de istorie a partidului, luări de cuvânt ale unor ilegaliști precum Constantin Doncea. În expunerea sa asupra evenimentelor de la „Grivița” din 1933, Doncea minimaliza rolul pe care Gheorghiu-Dej îl avusese în toată „afacerea”. Afirmațiile sale erau, fără doar și poate, un grav atac la biografia „oficială” a secretarului general al partidului. Mânia ulterioară a lui Gheorghiu-Dej, la aflarea celor petrecute la Institutul de Istorie al partidului, avea să se îndrepte atât asupra vechiului „tovarăș de luptă”, dar și asupra celui care îi oferise lui Doncea „cuvântul”. La scurt timp după aceea, Mihail Roller, care era grav bolnav de diabet, s-a sinucis (21 iunie 1958).

Comentarii despre scrierile lui Roller 
Raportul Tismăneanu (la p. 659) apreciază manualul de istorie coordonat de Mihail Roller ca fiind „plin de falsificări și profund antipatriotic”. În orice caz, ideologia lui Roller era ideologia de stat din aceea perioadă iar Roller nu era decât un reprezentant al partidului care era la putere în domeniul academic.

Lucrări publicate 

Conform datelor din catalogul Bibliotecii Centrale Universitare București, Mihail Roller este autorul și editorul a 49 de volume publicate în perioada 1945-1960. Titlurile acestor volume sunt:
 1848 în Principate
 Anul revoluționar 1848
 Anul revoluționar 1848 în Moldova
 Ana Ipătescu
 Cugetători și luptători ruși din secolul al XIX
 Despre pedagogia în URSS
 Eroicul și sângerosul 1907
 Evenimentele premergătoare anului 1877
 Figuri din Revoluția franceză 1789-1794
 L'héroisme du peuple roumain dans sa lutte pour indépendence 1877-1878
 Istoria RPR, manual pentru învățămîntul mediu, sub red. Mihail Roller, Editura de Stat Didactică și Pedagogică, 1952,1956.
 Moldova
 Nicolai Zuber Petrovici
 Documente din mișcarea muncitorească (3 vol.)
 Documente privind istoria României
 Războiul pentru independență (9 vol.)
 Starea economică și social-politică în ajunul anului 1877
 Transilvania
 Țara Românească
 Studii și note științifice privind istoria României.

Note

Bibliografie 
 Dorina N. Rusu: Dicționarul membrilor Academiei Române, Ed. a 4-a rev și adăug., Editura Enciclopedică, București, 2010, ISBN 978-973-45-0617-0;
 Katherine Verdery, National Ideology under Socialism: Identity and Cultural Politics in Ceaușescu's Romania, Berkeley, University of California Press, 1991, ISBN 0-520-20358-5.

Legături externe 

 Membrii Academiei Române din 1866 până în prezent – R
 Biblioteca Centrală Universitară - Memoria comunismului 
 Chipul patriei, 5 septembrie 2006, Lavinia Betea, Jurnalul Național
 Istoriografie si actualitate, 10 ianuarie 2006, Serban Papacostea, Revista 22
 Mihail Roller, “fantoma roșie” a istoriografiei românești, 18 martie 2011, Miliția Spirituală, Evenimentul zilei
 Academicianul fără operă, 25 aprilie 2007, Cristina Diac, Jurnalul Național
 Mihail Roller, bestia din spatele lui Gheorghe Gheorghiu- Dej, 10 martie 2013, Anca Sevastre, Adevărul
 Roller, sacrificat pe altarul Grivitei, 22 martie 2005, Jurnalul Național
Mihail Roller – „fantoma roșie” a istoriografiei românești 

Nașteri în 1908
Decese în 1958
Istorici români
Comuniști evrei români
Membri titulari ai Academiei Române
Evrei români membri ai Academiei Române
Propagandiști români
Deputați români în Marea Adunare Națională
Absolvenți ai Universității de stat din Moscova
Oameni din Buhuși